Konstantyn Dominik

Konstantyn Dominik (legu: Konstanteno) (naskiĝis la 7-an de novembro 1870 en Gnieździewo apud Puck (Kaŝubio); mortis la 7-an de marto 1942 en klostro de elizabetanoj en Gdansko), kaŝubo, katolika pastro, profesoro en la Supera Porpastra Seminario en Pelplin, sufragano (help-episkopo) en la Pelplina Diocezo, la kandidato por la altaroj, la estonta beatulo en la katolika eklezio, esperantisto de 1909.

 Vivo 
Post la fino de elementa lernejo, pri lia posta edukado okupiĝis lia onklo flanke de patrino, la pastro Jakobo derc, li financis n a, lernadon en la fama "Colegium Marianum" / Maria kolegio en Pelplin (tio estis la episkopa antaŭgimnazio).

Li studis poste en la klasika Gimnazio en Chełmno, abiturientan ekzamenon li plenumis tie en la jaro 1893. Dum la lernado en Chełmno li estis unu el la plej aktivaj anoj en la Societo de Filaretoj. Studis en la Porpastra Seminario en Pelplin kaj finas ĝin en la jaro 1897 (la 25an de marto li pastriĝis). Tri tagojn poste la unuan solenan sanktan meson, t.n. primicon li plenumis en Swarzewo. De la jaro 1911 estas vic-rektoro de la Supera Porpastra Seminario en Pelplin kaj poste ĝia rektoro de ĝis la jaro 1939. Kiel vikario eklaboris en Stare Szkoty (nun Orunia, kvartalo de Gdansko] en la preĝejo de Sankta Ignaco. De la jaro 1898 ekestis en Chełmno kiel kapelano en la Klostro kaj Hospitalo de la Fratinoj de Mizerikordo, en tiu urbo ankaŭ estris la novfonditan la Albertinan Kolegion (Collegium Albertinum).

En la jaro 1911 li revenas al Pelplin, kie la episkopo Augustyn Rosentreter nomumis lin kiel la vicrektoron de la Supera Porpastra Seminario, kaj poste li ekestis ĝia rektoro (ĝis la jaro 1939). Kaŝe li instruis tie la polan literaturon kaj historion de Pollando.

De la jaroj 1911 li havis kontaktojn kun la polaj loĝantoj de la apudaj regionoj, interalie de la tiama germania distrikto Marienburg kun Władysław Łęga kaj Bernard Binnebesel (ili estis aktivuloj de post la Unua Mondmilito la plebiscito en la regiono vistula valo).

En la jaro 1939 li estis malliberigita en la klostro de elizabetanoj en Gdansko fare de la germanaj soldatoj / hitleranoj tuj post la konkero de Pelplin /Pelplino dum la Dua Mondmilito).

 Esperanto 
Esperantisto de la 1909, fondis E-rondon ĉe la Supera Porpastra Seminario en Pelplin, partoprenis la UK en Krakovo en la jaro 1912.

 2002 - la eldonejo de la Pelplina Diocezo "Bernardinum" eldonis la koloran 32 paĝan gvidlibron "La Katedralo en Pelplino" (Esperanto-traduko: Eduardo Kozyra) kaj kune kun lokaj esperantistoj organizis seminarion pri episkopo-esperantisto "La baldaŭa beatulo Konstanteno Dominik". Dum la seminario ĉeestis la lasta vivanta atestanto de Konstanteno, la esperantisto el Malbork Arkadiusz Binnebesel kies patro Bernard estis ankaŭ esperantisto kaj tre proksima E-amiko de Konstanteno.
 2013 - la Senata Esperanto-ekspozicio dum sia turneo tra tuta Pollando gastis en Pelplino kaj krome por la ekspozicio oni aldonis apartan vitrinon pri la vivo kaj agado de episkopo-esperantisto Konstanteno Dominik.

 Eksteraj ligiloj 

 Konstantyn Dominik, Klemens Derc 

Kategorio:Polaj romkatolikaj episkopoj
Kategorio:Polaj esperantistoj
Kategorio:Kaŝuboj